text: Flyvende start på 2012
  02 februar 2012 kl. 07.59
  Billund Lufthavn har fået en flyvende start på det nye år med en  fremgang på passagertallet på tre procent i forhold til januar 2011.
  Billund Lufthavn havde et samlet passagertal på 164.413. Det svarer til en fremgang på 3,1 procent i forhold til januar 2011.
  Udenrigsruterne havde i alt 97.192 passagerer, hvilket svarer til en stigning på 5,3 procent. Det betyder, at den stigende tendens, der viste sig hen over det meste af lufthavnens hidtidige rekord-år 2011, er fortsat ind i 2012.
  Indenrigstrafikken fortsætter dog nedturen med kun 9.342 passagerer svarende til et fald på 10,9 procent. 
  Chartertrafikken viser en lille stigning med et passagertal på 56.878, svarende til en stigning på 1,9 procent. Her er det især destinationer i Spanien og Østrig, der står for væksten, og samtidig ser det ud som om, Egypten er ved at genvinde en del af den position, det havde, inden ?det arabiske forår?.
  Der er også fremgang, hvad angår fragt af varer og gods pr. fly via Billund.
  Så alt i alt er der tale om en god begyndelse på 2012, konkluderer en tilfreds lufthavnschef Kjeld Zacho Jørgensen.
  